Blodveien
Store norske leksikon,Historie,Norsk og nordisk historie,Norges historie,Norges historie fra 1940 til 1945
Blodveien er en strekning på om lag 1,5 kilometer av E6 mellom Botn og Saltnes, umiddelbart øst for Rognan i Saltdal. Veien ble bygd under okkupasjonen, vesentlig av jugoslaviske, men også sovjetiske krigsfanger.
Et stort antall fanger ble drept av tyskerne mens arbeidet pågikk, og da en av fangene ble skutt, malte hans bror et kors av blod på fjellveggen. Denne hendelsen skal være den umiddelbare årsaken til at veistrekningen fikk sitt navn. Stedet hvor korset ble malt, er fremdeles markert. Ikke langt fra veien er en jugoslavisk kirkegård med over 1600 graver.De jugoslaviske fangenes skjebne er skildret i den norsk-jugoslaviske spillefilmen Blodveien (1955) i regi av Kåre Bergstrøm og Radoš Novaković etter Sigurd Evensmos manuskript. Hovedrollene består av Ola Isene, Andreas Bjarke, Tom Tellefsen og Milan Milošević. Les mer i Store norske leksikon Sovjetiske krigsfanger i Norge 1941–1945 Eksterne lenker Informasjon om Blodveien (The Internet Movie Database)